«Հրապարակ» թերթը գրում է. «Ապրիլյան քառօրյա պատերազմի մասին Հակոբ Հակոբյանը՝ Ճոյտը, պատրաստվում է ֆիլմ նկարել։ Ավելի ճիշտ՝ հայ և թուրք ընտանիքների մասին իր ֆիլմը պատրաստվում է հանգուցալուծել վերջին իրադարձություններով։ «Արդեն Լաչինում սկսել ենք նկարահանումները՝ 1990 թվականից սկսած դեպքերը հետո դառնում են 2016-ի ապրիլի 1-2։ Ուզում ենք ադրբեջանցի կին ու տղամարդ հրավիրել, որ գան՝ ֆիլմում նկարվեն»,– ասել է Ճոյտը։ Թե երբ պատրաստ կլինի նոր ֆիլմը, կոնկրետ ժամկետ չի նշել։ Հակոբյանը տեղեկացրել է նաև, որ, ամենայն հավանականությամբ, հաջորդ շաբաթ Մոսկվայից կպատասխանեն՝ պատրաստ են ռուսական էկրաններին ցուցադրել ցեղասպանության մասին իր չարչրկված ֆիլմը, թե՝ ոչ։